Història | Sant Joan de Déu - Terres de Lleida
L’any 1965 els Germans de Sant Joan de Déu van iniciar la tasca assistencial i hospitalària en les comarques de Lleida, creant una Colònia Agrícola al Centre d'Almacelles per a persones adultes amb discapacitat. Les persones ateses es dedicaven a fer feines del camp i aprovisionaven de productes naturals altres centres de l’Orde Hospitalari.
A final dels anys 70 l’activitat va començar a augmentar, consolidant-se com a Centre Assistencial mantenint l’àmbit rural com a mitjà terapèutic i ocupacional dels usuaris. És llavors que es requereix més recursos humans i comença la col·laboració amb el personal laic i els voluntaris.
El creixement de Sant Joan de Déu a Almacelles ha estat constant. Als anys 90 s’hi va incorporar una residència assistida, el centre especial de treball "El Pla" i tallers ocupacionals, complementats amb programes adreçats a millorar l’atenció de la salut mental i les persones amb discapacitat intel·lectual.
L'any 2003 es van inaugurar les unitats de Salut Mental, Unitat de Trastorn de Conducta i la Residència Especialitzada d'envelliment i pluridiscapacitat.
L’any 2003 l'Orde Hospitalari compra el Centre de Salut Mental Infantil i Juvenil, fins llavors gestionat per SEMIPE-SLU assumint la filosofia institucional, els principis ideològics de l’Orde Hospitalari de Sant Joan de Déu i els valors fonamentals de la institució.
L'any 2013 s'amplia l'atenció a persones amb Discapacitat Intel·lectual i Trastorn de Conducta oferint nous espais residencials al centre d' Almacelles amb l'obertura d'un nou edifici amb capacitat per a 90 persones.
En 2014 es crea la Unitat Especialitzada en Discapacitat Intel·lectual (UHEDI) única en tota la Província de Lleida, l'any 2015 és posa en funcionament la Llar-Residència per a persones amb Salut Mental i que posteriorment passarà a les instal.lacions de l'Acadèmia Mariana de Lleida; i en 2017 es crea la Unitat Neuropsiquiàtrica de Dany cerebral (UNDACE); inicialment també ubicada al Centre d'Almacelles i amb posterioritat a l'Hospital de Lleida.
Al Juny del 2016, la denominació socials dels centres de l'Orde en la província de Lleida es modifica passant a anomenar-se SANT JOAN DE DEU TERRES DE LLEIDA.
Aquest canvi respon a la voluntat de visualitzar el projecte d'Hospitalitat a les comarques de Lleida integrant els serveis que l'Orde presta en aquesta zona.
Sant Joan de Déu Terres de Lleida, inclou:
Centre Assistencial d' Almacelles.
Hospital Sant Joan de Déu de Lleida
Acadèmia Mariana (Llar Residència per a Malats mentals i Programa Housing First)
Al novembre del 2016 Sant Joan de Déu Terres de Lleida i el Bisbat de Lleida, signen un acord de col.laboració per tal d'ubicar la Llar Residència de Salut Mental (fins llavors ubicada al Centre d'Almacelles) als espais residencials de la Casa de l'Església (Acadèmia Mariana). Enles mateixes instal.lacions de l'Acadèmia Mariana s'ubica també el despatx dels professionals que desenvolupen el Projecte Housing First (La Casa Primer). Aquest projecte és també fruit d'un conveni de col.laboració entre l'Ajuntament de Lleida i Sant Joan de Déu Terres de Lleida, consistent en facilitar allotjament en vivendes estables a persones sense llar amb necessitats socials estables.
A l'abril del 2017 és posa en funcinament el nou Hospital Sant Joan de Déu de Lleida. És tracta d'un edifici de tipologia aïllada que consta de planta soterrani, planta baixa i tres plantes. A la planta baixa hi ha els serveis ambulatoris del Centre de Salut Mental Infantojuvenil (CSMIJ) i l'Hospital de Dia Infantojuvenil; el SESM-DI, i una àrea Docent. A la planta primera s'ubica una unitat de Subaguts i la Unitat Neuropsiquiàtrica de Dany Cerebral Adquirit (UNDACE). A la planta segona hi ha dues unitats, d'Alta Dependència Psiquiàtrica i finalment a la tercera planta troben les unitats de rehabilitació: una altra Unitat d'Alta Dependència Psiquiàtrica i una Unitat d'Atenció Psiquiàtrica Especialitzada en Salut Mental (UAPE).